ദീപ്തി ഭട്നഗർ

ഒരു ഇന്ത്യൻ ചലച്ചിത്രനടിയും മോഡലുമാണ് ദീപ്തി ഭട്നഗർ (ജനനം: 1967 സെപ്റ്റംബർ 30). സഞ്ജയ് ഗുപ്ത സംവിധാനം ചെയ്യുകയും ജാക്കി ഷ്രോഫ്, മനീഷ കൊയ്രാള എന്നിവർ പ്രധാന വേഷങ്ങളിൽ അഭിനയിക്കുകയും ചെയ്ത രാം ശാസ്ത്ര എന്ന ബോളിവുഡ് ചിത്രത്തിലൂടെയാണ് ദീപ്തി ഭട്നഗർ അഭിനയരംഗത്തേക്കു കടന്നുവരുന്നത്. ഹിന്ദി ചലച്ചിത്രമായ മൻ, തെലുങ്ക് ചലച്ചിത്രമായ പെല്ലി സന്തതി, ഹോളിവുഡ് ചലച്ചിത്രമായ ഇൻഫെർണോ (1997) എന്നിവയാണ് ദീപ്തി അഭിനയിച്ച പ്രധാന ചലച്ചിത്രങ്ങൾ.

ആദ്യകാല ജീവിതം
ഉത്തർ പ്രദേശിലെ മീററ്റിലാണ് ദീപ്തി ഭട്നഗറുടെ ജനനം. ഡെൽഹിയിലും മീററ്റ് സർവകലാശാലയിലുമായി വിദ്യാഭ്യാസം പൂർത്തിയാക്കിയ ദീപ്തി 1992-ൽ മുംബൈയിലേക്കു താമസം മാറി.  

അഭിനയ ജീവിതം
1992-ൽ മുംബൈയിലായിരുന്ന സമയത്താണ് ഒരു പരസ്യചിത്രത്തിൽ അഭിനയിക്കുവാനുള്ള അവസരം ദീപ്തിക്കു ലഭിക്കുന്നത്. അതേത്തുടർന്ന് 12 പരസ്യങ്ങളിൽ അഭിനയിക്കുവാനും കഴിഞ്ഞു. മോഡലിംഗ് രംഗത്തും സജീവമായിരുന്ന ദീപ്തി ഭട്നഗർ 1990-ലെ ഈവ്സ് വീക്കിലി സൗന്ദര്യമത്സരത്തിൽ വിജയിച്ചിരുന്നു.

ടെലിവിഷൻ
1998-ൽ യേ ഹെ റാസ് എന്ന ടെലിവിഷൻ പരമ്പരയിൽ ഒരു പോലീസുകാരിയായി അഭിനയിച്ചു. 2001-ൽ ടെലിവിഷൻ പരമ്പരകളുടെ നിർമ്മാണരംഗത്തും പ്രവർത്തിച്ചിരുന്നു. സ്റ്റാർ പ്ലസിൽ സംപ്രേഷണം ചെയ്തിരുന്ന യാത്ര, മുസാഫിർ ഹൂൺ യാരോൺ എന്നീ യാത്രാവിവരണ പരിപാടികളുടെ നിർമ്മാതാവാണ് ദീപ്തി. രണ്ടു പരിപാടികളും ദീപ്തി തന്നെ അവതരിപ്പിച്ചിരുന്നു. ആറു വർഷത്തോളം യാത്രാവിവരണ പരിപാടികൾ അവതരിപ്പിച്ചിരുന്നതിനാൽ 80-ഓളം രാജ്യങ്ങൾ സന്ദർശിക്കുവാൻ അവസരം ലഭിച്ചു. ഇതിനിടയിൽ ദീപ്തി ഭട്നഗർ പ്രൊഡക്ഷൻസ് എന്ന പേരിൽ ഒരു നിർമ്മാണ കമ്പനിയും ആരംഭിച്ചിട്ടുണ്ട്.

സ്വകാര്യ ജീവിതം
ദീപ്തി ഭട്നഗർ അവതരിപ്പിച്ചിരുന്ന മുസാഫിർ ഹൂൺ യാരോൺ എന്ന പരിപാടിയുടെ സംവിധായകൻ രൺദീപ് ആര്യയെയാണ് അവർ വിവാഹം കഴിച്ചത്. ദീപ്തിക്കും രൺദീപിനും രണ്ടു മക്കളാണുള്ളത്.

സംഗീതം
 വർഷം ആൽബം  ഗാനം  കുറിപ്പുകൾ 2000 ഡാൻസ് അറ്റാക്ക്മേരാ ലൗങ് ഗവാച (റീമിക്സ്) ബല്ലി സഗൂ

ചലച്ചിത്രങ്ങൾ
 വർഷം ചലച്ചിത്രം  കഥാപാത്രം  കുറിപ്പുകൾ 1995 രാം ശാസ്ത്ര റിതു  1996 പെല്ലി സന്തതി സ്വപ്ന തെലുങ്ക് ചലച്ചിത്രം 1997 ധർമ്മ ചക്രം വിജയലക്ഷ്മി തമിഴ് ചലച്ചിത്രം 1997 കാലിയ കാളചരണിന്റെ ഭാര്യ  1997 കഹർ സപ്ന  1997 ഇൻഫെർണോ ഷാലിമാർ 'ഓപ്പറേഷൻ കോബ്ര' എന്നും അറിയപ്പെടുന്നു 1998 ഓട്ടോ ഡ്രൈവർ ശ്രാവണി തെലുങ്ക് 1998 ഹംസേ ബന്ധ്കർ കോൻ വേണി  1999 ദുൽഹൻ ബനൂ മേ തേരി രാധ  1999 സുൽത്താൻ വന്ദന തെലുങ്ക് 1999 കാമ  തമിഴ്, തെലുങ്ക്, ഹിന്ദി 1999 മൻ അനിത  2000 ഗലാട്ടെ അലിയൻഡ്ര് നർത്തകി കന്നഡ2000മാ അന്നയതെലുങ്ക് 2001 ചോരി ചോരി ചുപ്കേ ചുപ്കേ നർത്തകി  2001 ഉൽജഹാൻ അഞ്ജലി മാഥുർ  2002 കൊണ്ടവീട്ടി സിംഹാസനം  തെലുങ്ക് 2002 അഗ്നി വർഷ നർത്തകി  2004 റോക് സകോ തോ റോക് ലോ ദേവിന്റെ ചേച്ചി 

അവലംബം

പുറം കണ്ണികൾ



വർഗ്ഗം:ഇന്ത്യൻ മോഡലുകൾ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗ് ചലച്ചിത്ര അഭിനേതാക്കൾ
വർഗ്ഗം:കന്നഡചലച്ചിത്ര നടിമാർ
വർഗ്ഗം:1967-ൽ ജനിച്ചവർ
വർഗ്ഗം:സെപ്റ്റംബർ 30-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഉത്തർപ്രദേശിൽ നിന്നുള്ളവർ